ลุ้นผู้ว่า กฟผ. คนใหม่
นับถอยหลังอายุราชการสำหรับ &#8220;สุทัศน์ ปัทมสิริวัฒน์&#8221; ผู้ว่าการการไฟฟ้าฝ่ายผลิตแห่งประเทศไทย (กฟผ.) ที่จะหมดวาระเปิดหมวกอำลาตำแหน่งวันสุดท้าย 30 ก.ค.นี้ หลังจากทำงานให้กับ กฟผ.มา 38 ปี
29 ต.ค. 2565

นับถอยหลังอายุราชการสำหรับ “สุทัศน์ ปัทมสิริวัฒน์” ผู้ว่าการการไฟฟ้าฝ่ายผลิตแห่งประเทศไทย (กฟผ.) ที่จะหมดวาระเปิดหมวกอำลาตำแหน่งวันสุดท้าย 30 ก.ค.นี้ หลังจากทำงานให้กับ กฟผ.มา 38 ปี 
“สุทัศน์” บอกหลังจากนี้จะหาโอกาสพักผ่อนกับครอบครัว โดยจะใช้เวลา 1 สัปดาห์ หลังหมดวาระไปอยู่ที่ จ.พิษณุโลก ขอเป็นคุณปู่ดูแลหลานชาย 3 คน วัยกำลังขี้อ้อน 
ส่วนใครจะมาเป็นผู้ว่า กฟผ.คนต่อไปนั้น ผู้ว่าสุทัศน์ บอกว่าเป็นใครก็ได้ เพราะรองผู้ว่าฯ ทั้ง 3 คน ที่สมัครชิงตำแหน่ง ล้วนเป็นคนที่มีความรู้ความสามารถและเป็นคน กฟผ. โดยเนื้อแท้
ทั้ง 3 ผู้ท้าชิง คือ “ธนา พุฒรังสี” รองผู้ว่าการระบบส่งไฟฟ้า “พงษ์ดิษฐ พจนา” รองผู้ว่าการฝ่ายกิจการสังคม และ “สุนชัย คำนูณเศรษฐ์” รองผู้ว่าฝ่ายพัฒนาโรงไฟฟ้าในปัจจุบัน ต่างได้แสดงวิสัยทัศน์ให้พนักงานและสหภาพฯ กฟผ. ได้เห็นทิศทางการทำงานกันไปแล้ว
ยังไงคงต้องรอผลการประชุมบอร์ด กฟผ. ในวันที่ 19 มิ.ย.นี้ ซึ่งคณะกรรมการสรรหาผู้ว่า กฟผ. จะมีการเสนอชื่อผู้เหมาะสมให้บอร์ดที่มี นางอัญชลี ชวนิชย์ เป็นประธานกรรมการพิจารณาเห็นชอบ โดยมีกระแสหนาหูว่า “สุนชัย” จะมาแรงแซงโค้งคว้าเก้าอี้ นั่งแท่นผู้ว่า กฟผ. 
คงต้องจับตารอดู ว่าโผจะพลิกหรือไม่